**A pályázat bírálati szempontrendszere[[1]](#footnote-2)**

* 1. **Kizáró tényező**
	2. Amennyiben a pályázó, illetve intézménye nem tesz eleget a jelen pályázat formai követelményeinek, akkor a pályázó támogatásban nem részesíthető.
	3. Amennyiben a pályázó, illetve intézménye nem vállalja a feladat-ellátási kötelezettséggel rendelkező önkormányzattal, vagy az állami fenntartóval történő közoktatási megállapodás megkötését, akkor a pályázó támogatásban nem részesíthető.
	4. Amennyiben a pályázó, illetve intézménye nem vállalja, hogy a támogatás elnyerése esetén a pályázattal érintett gyermekek, tanulók számára ingyenesen biztosítja a nevelést-oktatást, és az óvodai, iskolai, kollégiumi felvételt, továbbá az óvodai elhelyezést, a tanulói jogviszonyt, a kollégiumi tagsági viszonyt nem köti fizetési kötelezettséghez, akkor a pályázó támogatásban nem részesíthető.
1. **A pályázattal érintett gyerek/tanulók**

2.1. a közoktatásról szóló 1993. évi LXXIX. törvény 81.§ (8) bekezdése szerinti térségi, országos, vagy a pedagógiai programja szerinti kiemelkedő jelentőségű feladatot ellátó iskola tanulói, óvodába járó gyermekei, figyelemmel a törvény 121.§ (1) bekezdésének 27., és 45. pontjaira,

2.2 vagy a közoktatásról szóló 1993. évi LXXIX. törvény 81.§ (8) bekezdése szerinti térségi, országos, vagy a pedagógiai programja szerinti kiemelkedő jelentőségű feladatot ellátó iskola tanulói, óvodába járó gyermekei, figyelemmel a törvény 121.§ (1) bekezdésének 27., és 45. pontjaira, és azok

* sajátos nevelési igényűek és/vagy
* beilleszkedési, tanulási, magatartási nehézséggel küzdenek és/vagy
* a hátrányos helyzetűek, halmozottan hátrányos helyzetűek

**10 pont**

**3. Program**

3.1. az intézmény pedagógiai programja, illetve egyéb dokumentumai tartalmazzák a 2. pont szerinti, a pályázattal érintett intézmény vonatkozásában a gyerekek/tanulók hátránykompenzációja érdekében működtetett eljárásokat, és:

* az intézménynek van dokumentált és működő programja a sajátos nevelési igényű gyerekek/tanulók problémáinak kezelésére és/vagy
* az intézménynek van dokumentált és működő programja a beilleszkedési, tanulási, magatartási nehézséggel küzdő gyerekek/tanulók problémáinak kezelésére valamint
* az intézménynek van dokumentált és működő programja a hátrányos, vagy halmozottan hátrányos helyzetű gyerekek/tanulók problémáinak kezelésére

milyen szempontok alapján történik a jelentkező tanulók közül a felvételt nyertek kiválasztása.

 **20 pont**

3.2. az intézmény a közoktatásról szóló 1993. évi LXXIX. törvény 81. § (8) bekezdésével összhangban és a 121.§ (1) bekezdés 27., 45. pontjai szerint térségi, országos, vagy a pedagógiai programja alapján kiemelkedő jelentőségű feladatot lát el.

**10 pont**

3.3. az intézménynek van dokumentált és működő integrációs programja

**10 pont**

3.4. a Nemzeti köznevelésről szóló 2011. évi CXC. törvény, valamint az új Nemzeti

 alaptanterv által megfogalmazott alapelvekkel összhangban van

**10 pont**

**4. Szakmai tehetséggondozás**

4.1. Alapfeltétel a pályázat benyújtásához, hogy a pályázattal érintett közoktatási intézmény legalább 3 éve működik (3 befejezett tanévet/ nevelési évet tud felmutatni)

*(Ha pl. legalább 4 éve működik, 1 pontot kaphat és minden további befejezett tanév/nevelési év további 1 pont lehet azzal a megkötéssel, hogy az összes kapható pont legfeljebb 5 pont lehet akkor is, ha az intézmény több mint nyolc éve működik.)*

**5 pont**

4.2. élő kapcsolata van a gyermekjóléti intézményekkel (gyámügy, gyermekvédelem, ne­velési tanácsadó, családvédelmi tanácsadó stb.)

**5 pont**

4.3. komplex problémakezelést végez, beleértve az egyéni képesség/készségfejlesztést, tehetséggondozást is

**10 pont**

4.4. pedagógiai programjában vagy egyéb dokumentumaiban az intézmény dokumentálja tevékenységi körét (kompetenciáját, t.i. milyen, a pályázat céljának megfelelő tárgykörben tartja magát illetékesnek és felkészültnek), és gyakorlatában azt be is tartja

**10 pont**

4.5. az intézmény rendelkezik valamilyen minőségi tanúsítvánnyal (pl. Közoktatás Minőségért Díj, „AME Minősített Iskola”, ISO 2100 stb).

**10 pont**

Az elérhető maximális pontszám **100 pont**

1. A bírálati szempontrendszer megegyezik a pályázati kiírás követelményeivel. [↑](#footnote-ref-2)